Document ID: 31974R1516

ΚΑΝΟΝΙΣΜΟΣ (ΕΟΚ) αριθ. 1516/74 ΤΗΣ ΕΠΙΤΡΟΠΗΣ της 18ης Ιουνίου 1974 περί της διεξαγωγής του ελέγχου από τα Κράτη Μέλη, ιδίως σε σχέση με τα συμφωνητικά που καταρτίσθηκαν μεταξύ μεταξύ ζαχαροβιομηχάνων και παραγωγών και παραγωγών ζαχαροτεύτλων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό αριθ. 1009/67/ΕΟΚ του Συμβουλίου της 18ης Δεκεμβρίου 1967 περί κοινής οργανώσεως αγοράς στον τομέα της ζάχαρης(1), όπως τροποποιήθηκε τελευταία από τον κανονισμό (ΕΟΚ) αριθ. 1928/73(2), και ιδίως το άρθρο 5 παράγραφος 4, το άρθρο 31 παράγραφος 6 και το άρθρο 38,
τον κανονισμό (ΕΟΚ) αριθ. 206/68 του Συμβουλίου της 20ης Φεβρουαρίου 1968 περί καθορισμού των διατάξεων-πλαίσιο για τα συμφωνητικά και τις διεπαγγελματικές συμφωνίες για την αγορά ζαχαροτεύτλων(3), όπως τροποποιήθηκε τελευταία από την προσηρτημένη πράξη(4) στη σύμβαση προσχωρήσεως νέων Κρατών Μελών στην Ευρωπαϊκή Οικονομική Κοινότητα και στην Ευρωπαϊκή Κοινότητα Ατομικής Ενεργείας(5), και ιδίως το άρθρο 11,
Εκτιμώντας:
ότι σειρά διατάξεων που θεσπίσθηκαν στον τομέα της ζάχαρης, και ιδίως εκείνες που προβλέπονται στα άρθρα 5, 30 και 31 του κανονισμού αριθ. 1009/67/ΕΟΚ και του κανονισμού (ΕΟΚ) αριθ. 206/68 αφορύν τα συμφωνητικά και τις διεπαγγελματικές συμφωνίες που καταρτίσθηκαν για την αγορά ζαχαροτεύτλων- ότι είναι αναγκαίο να διενεργείται κανονικός έλεγχος για τη συμφωνία των προβλεπομένων διατάξεων στα εν λόγω συμφωνητικά και συμφωνίες με τις προαναφερθείσες κοινοτικές διατάξεις- ότι, για το σκοπό αυτόν δύναται να ασκηθεί αποτελεσματικός έλεγχος από τα Κράτη Μέλη-
ότι πρέπει να προσαρμοσθεί ο κανονισμός (ΕΟΚ) αριθ. 1087/69 της Επιτροπής της 11ης Ιουνίου 1969 περί των ανακοινώσεων των Κρατών Μελών στον τομέα της ζάχαρης(6), όπως τροποποιήθηκε τελευταία από τον κανονισμό (ΕΟΚ) αριθ. 700/73(7)-
ότι μία ανακοίνωση από μέρους των Κρατών Μελών για το αποτέλεσμα των διενεργηθέντων ελέγχων δύναται να καλυτερεύσει την εναρμόνιση αυτών των ελέγχων εντός της Κοινότητος-
ότι η Επιτροπή Διαχειρίσεως της Ζάχαρης δεν έχει εκφέρει γνώμη εντός της προθεσμίας που ορίσθηκε από τον πρόεδρό της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κάθε Κράτος Μέλος προβαίνει κανονικα σε έλεγχο για τη συμφωνία των προβλεπομένων διατάξεων, στο επαγγελματικό σχέδιο που αφορά ιδίως την αγορά και την πληρωμή των ζαχαροτεύτλων με τις κοινοτικές διατάξεις επί του θέματος.
Άρθρο 2
Το αποτέλεσμα του ελέγχου που αναφέρεται στο άρθρο 1 ανακοινώνεται στην Επιτροπή προ της 30ής Ιουνίου εκάστου έτους. Κατόπιν αιτήσεώς της, τα Κράτη Μέλη ανακοινώνουν στην Επιτροπή τις διεπαγγελματικές συμφωνίες και τους τύπους των συμφωνητικών.
Άρθρο 3
Το άρθρο 4 του κανονισμού (ΕΟΚ) αριθ. 1087/69 καταργείται.
Άρθρο 4
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 18 Ιουνίου 1974.

Labels: 9
3
15
17